Roni Bäck

Roni Johan Kristoffer Bäck (s. 23. lokakuuta 1993 Orimattila) on suomalainen tubettaja. Hän on koulutukseltaan kauppatieteiden kandidaatti ja on toimitusjohtajana omistamassaan BackMedia Oy:ssä. == Ura == Bäck loi YouTube- kanavan 21. heinäkuuta 2012 nimellä RoniTheGamer. Hän kuitenkin vaihtoi kanavansa kesäkuussa 2016 nimelle Roni Back. Bäck on luonut uraansa pitkäjänteisesti, ja hän tekee nykyään videoita työkseen yrityksensä Backmedia Oy:n kautta. Bäckin YouTube-kanavalla on yli 681 000 tilaajaa (joulukuu 2024), ja hän julkaisee kanavalle viikoittain uusia videoita. Uransa alussa hän teki pääasiassa pelivideoita, joissa hän ei näyttänyt kasvojaan. (Bäck vahvistaa tiedon videon kohdassa 8:47) Tähän vaikutti muun muassa se, että hänellä oli purentavika, josta hän koki ulkonäköpaineita. Purentavika korjattiin myöhemmin leikkauksella, ja Bäck uskaltautui näyttämään kasvonsa. Kesäkuussa 2017 Bäck julkaisi Tubettajan käsikirjan, jonka hän oli kirjoittanut Ville Kormilaisen kanssa. Bäck osallistui Fort Boyard Suomi -tositelevisio-ohjelmaan, joka kuvattiin kesällä 2018 Ranskassa ja esitettiin MTV3-kanavalla saman vuoden syksyllä. Siinä hänen lisäkseen oli mukana 17 muuta julkisuuden henkilöä. Bäck kuului Janni Hussin ja Sami Uotilan kanssa siniseen joukkueeseen, joka voitti kilpailun. Keväällä 2020 Bäck liittyi Suurmestari-ohjelmaan yhtenä neljästä vakiokilpailijasta. Syyskuussa 2020 Bäck aloitti juontajana Hauskat kotivideot -ohjelmassa. Samalla ohjelman nimeksi vaihdettiin Hauskat kotivideot by Roni Back. Keväällä 2021 Bäck osallistui Big Brother Vip -ohjelmaan, jossa oli mukana yhteensä 14 julkisuudesta tuttua henkilöä. Syksyllä 2022 julkaistiin toinen Bäckin kirjoittama kirja, Matkani somen huipulle, jossa hän kertoo elämästään tubettajana. Tammikuussa 2023 Bäck kertoi jäävänsä määrittelemättömän pituiselle isyysvapaalle. == Yksityiselämä == Bäckin nuorempi veli Mike Bäck on myös tubettaja. Roni Bäck on naimisissa entisen sulkapalloilijan Airi Mikkelän (nyk. Bäck) kanssa. He saivat esikoisensa tammikuussa 2023. Marraskuussa 2024 he kertoivat Backpodcastissa odottavansa toista lastaan. Lapsen on määrä syntyä keväällä 2025. == Filmografia == Televisiosarjat Televisiosarjat Televisiosarjat Televisiosarjat Vuosi Nimi Rooli Jakso(t) 2017 Punk’d Suomi Itsenään Jakso 2 2017 Kaikki vastaan 1 Itsenään Kausi 2 jakso 7 2017 2018 2020 2021 2022 Posse Itsenään kausi 4 jakso 6 kausi 5 jakso 1 kausi 7 jaksot 2 ja 11 kausi 9 jakso 5 kausi 10 jakso 5 2018 Kokkisota Itsenään Kausi 2 jakso 9 (Toinen versio) 2018 Fort Boyard Suomi Itsenään Kausi 3 2019 Haluatko miljonääriksi? Itsenään Kaksi jaksoa 2020 Suurmestari Itsenään Kausi 1 2020 Hauskat kotivideot by Roni Back Itsenään Kausi 6 2020 Yökylässä Maria Veitola Itsenään Kausi 6 2021 Big Brother Suomi Itsenään Kausi 13 jaksot 1–15 2022 Robin – täydellinen ilta Itsenään Jakso 7 2023 Ota rahat ja juokse Itsenään Kausi 3 2024 Roni Back: Suomen Suurinta Piilosta Itsenään Ohjelman luotsaaja 2025 Korkeasaari (televisiosarja) Itsenään Kausi 3 jakso ? 2025 Leijonan luola Suomi Itsenään Kausi 2 === Dubbaukset === == Palkinnot ja ehdokkuudet == Vuosi Palkintogaala Kategoria Tulos Vastaanottajat Lähde 2017 Tubecon Awards Vuoden vloggaaja rowspan=2 Roni Back Yleisön suosikki 2018 Inspiration Blog Awards Vuoden yleisön suosikki rowspan=2 2020 Creator Awards Finland Vuoden vaikuttaja 2024 Tubecon Awards Vuoden vaikuttaja rowspan=2 2024 Tubecon Awards 10 vuotta Allstars == Teokset == * * == Lähteet == == Aiheesta muualla == *Roni Bäckin kanava Youtubessa Luokka:Suomalaiset tubettajat Luokka:Suomalaiset tietokirjailijat Luokka:Vuonna 1993 syntyneet Luokka:Elävät henkilöt